## Odluka o izmjeni i dopuni Odluke o izmjeni odluka o koncesiji pomorskog dobra u svrhu gospodarskog korištenja luka posebne namjene - luka nautičkog turizma Pula, Rab, Šimuni, Žut, Skradin, Trogir, Milna, Vrboska, Palmižana i Korčula

### NN 155/2013 (20.12.2013.), Odluka o izmjeni i dopuni Odluke o izmjeni odluka o koncesiji pomorskog dobra u svrhu gospodarskog korištenja luka posebne namjene - luka nautičkog turizma Pula, Rab, Šimuni, Žut, Skradin, Trogir, Milna, Vrboska, Palmižana i Korčula

VLADA REPUBLIKE HRVATSKE

3257

Na temelju članka 22. stavka 2. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006, 38/2009 i 123/2011), u vezi s člankom 11. alinejom 7. Uredbe o razvrstaju luka otvorenih za javni promet i luka posebne namjene (»Narodne novine«, br. 110/2004 i 82/2007), Vlada Republike Hrvatske je na sjednici održanoj 12. prosinca 2013. godine donijela

ODLUKU

O IZMJENI I DOPUNI ODLUKE O IZMJENI ODLUKA O KONCESIJI POMORSKOG DOBRA U SVRHU GOSPODARSKOG KORIŠTENJA LUKA POSEBNE NAMJENE – LUKA NAUTIČKOG TURIZMA PULA, RAB, ŠIMUNI, ŽUT, SKRADIN, TROGIR, MILNA, VRBOSKA, PALMIŽANA I KORČULA

I.

U Odluci o izmjeni odluka o koncesiji pomorskog dobra u svrhu gospodarskog korištenja luka posebne namjene – luka nautičkog turizma Pula, Rab, Šimuni, Žut, Skradin, Trogir, Milna, Vrboska, Palmižana i Korčula (»Narodne novine«, br. 13/2007 i 77/2007), točka IX. mijenja se i glasi:

»U Odluci o davanju na uporabu i korištenje luke posebne namjene – luke nautičkog turizma u Vrboskoj (Službeni glasnik Splitsko-dalmatinske županije, br. 7/97 i 8/98), članak 2. stavak 1. mijenja se i glasi:

»Površina lučkog područja koje se daje u koncesiju iznosi 17 752 m² (3 583 m² kopno i 14 169 m² more).«.

U članku 2. iza stavka 2. dodaje se novi stavak 3. koji glasi:

»Morski dio lučkog područja luke posebne namjene – luke nautičkog turizma u Vrboskoj obilježen je točkama čije su koordinate

|  |  |  |
| --- | --- | --- |
|  | Y | X |
| 1 | 6 392 625.10 | 4 782 561.76 |
| 2 | 6 392 659.80 | 4 782 566.32 |
| 3 | 6 392 662.50 | 4 782 545.76 |
| 4 | 6 392 786.54 | 4 782 533.28 |
| 5 | 6 392 796.96 | 4 782 507.82 |
| 6 | 6 392 830.01 | 4 782 527.12 |
| 7 | 6 392 846.84 | 4 782 502.28 |

i prikazan na posebnoj geodetskoj podlozi, u mjerilu 1:500, koja čini prilog 1. ove Odluke i ne objavljuje se u »Narodnim novinama«.

Dosadašnji stavak 3. postaje stavak 4.

Članak 3. mijenja se i glasi:

»Koncesija za luku nautičkog turizma iz članka 2. ove Odluke daje se na rok do 31. prosinca 2030. godine.«.

U članku 4. stavku 1. podstavci a) i b) mijenjaju se i glase:

»a) stalni (fiksni) dio u iznosu 10,00 kuna po 1 m² zauzete površine, odnosno ukupno 177.520,00 kuna

b) promjenjivi (varijabilni) dio u iznosu 4,0% od ukupnoga godišnjeg prihoda ostvarenog u luci.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/148

Urbroj: 50301-05705-13-3

Zagreb, 12. prosinca 2013.

Predsjednik

Zoran Milanović, v. r.

155 20.12.2013 Odluka o izmjeni i dopuni Odluke o izmjeni odluka o koncesiji pomorskog dobra u svrhu gospodarskog korištenja luka posebne namjene - luka nautičkog turizma Pula, Rab, Šimuni, Žut, Skradin, Trogir, Milna, Vrboska, Palmižana i Korčula

Odluka, NN 155/2013-3257